[bookmark: _GoBack]2014-жылдын 23-декабрындагы Евразия экономикалык бирлигинин алкагында медициналык буюмдарды (медициналык багыттагы буюмдарды жана медициналык техниканы) жүгүртүүнүн бирдиктүү принциптери жана эрежелери жөнүндө макулдашууга 
өзгөртүү киргизүү тууралуу 
ПРОТОКОЛ

Евразия экономикалык бирлигине мүчө мамлекеттер мындан ары мүчө мамлекеттер деп аталуу менен, 
2014-жылдын 24-майындагы Евразия экономикалык бирлиги жөнүндө келишимге негизделип, 
төмөнкүлөр жөнүндө макулдашты:

1-берене 
2014-жылдын 23-декабрындагы Евразия экономикалык бирлигинин алкагында медициналык буюмдарды (медициналык багыттагы буюмдарды жана медициналык техниканы) жүгүртүүнүн бирдиктүү принциптери жана эрежелери жөнүндө макулдашуунун 11-беренесинин биринчи абзацынын тексти боюнча «2022-жыл» деген сөздөр «2025-жыл» деген сөздөргө алмаштырылсын.

2-берене
 Бул Протокол кол коюлган күндөн тартып убактылуу колдонулат. Мыйзамдарында эл аралык келишимдерди убактылуу колдонуу мүмкүнчүлүгү каралбаган мүчө мамлекет үчүн бул Протокол мындай мүчө мамлекет ушул Протоколдун күчүнө кириши үчүн зарыл болгон ички мамлекеттик жол-жоболорду аткарган күндөн тартып колдонулат.
Бул Протокол мүчө мамлекеттер тарабынан анын күчүнө кириши үчүн зарыл болгон ички мамлекеттик жол-жоболорду аткаргандыгы жөнүндө жазуу жүзүндөгү акыркы билдирүүнү депозитарий дипломатиялык каналдар аркылуу алган күндөн тартып күчүнө кирет.
2023-жылдын 13-февралында Москва шаарында орус тилинде бир түп нускада түзүлдү.
Бул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп саналуу менен Евразия экономикалык бирлигинин ар бир мүчө мамлекетине анын күбөлөндүрүлгөн көчүрмөсүн жөнөтөт.

